text: X I I I.
  Auctore defectionis sublato cum reliqua Albanorum multitudine clementius, neque imprudenter, actum. Albâ enim dirutâ, principes viri in Senatum adlecti; reliqui omnes Romam translati jure civitatis donati sunt. Addit Livius, ad haec indultum iis, ut patrio ritu sacra Romae facerent. Neque absurdum est, suae cuique ac diversae religionis cultum permittere, modo nihil ea contineat, quod ad subvertendam Rempub. sit comparatum. Ac id institutum Romanis innoxium semper mansit.